
Mi az autizmus? 
Az autizmus kommunikációs, szociális, kognitív készségek minőségi fejlődési zavara, amely egész életen át tartó  fogyatékos állapotot eredményezhet.
Ez lehet többé-kevésbé kompenzált állapot, de gyakran igen súlyos ,esetleg halmozott sérülés formájában jelentkezik.
A súlyosan érintett személyek egész életen át teljes ellátásra ,gondozásra szorulhatnak.
A jó képességű személyek egyénileg változó , akár minimális támogatásra szorulnak.

Mi okozza az autizmus ?
Nincs pontos válaszunk, de a világon sok kutatás foglalkozik a témával.A szakemberek szerint az autizmust genetikai és környezeti hatások kombinációja okozza.

Gyógyítható-e az autizmus?
Sokféle fejlesztési mód létezik ,amivel az autista emberek élete megkönnyíthető, a képességek pedig fejleszthetőek.
A tudomány mai állása szerint az autizmus nem gyógyítható.

Milyen kommunikációs problémák jellemzik az autizmust?
-nehezen értik meg  és/vagy használják az arckifejezéseket,
-oda nem illő mondatokat keverhetnek a beszélgetésbe,
-nehezen vagy egyáltalán nem értik meg az átvitt értelmű kifejezéseket, a szarkazmust, a vicceket
Világosan fogalmazzunk számukra, kerüljük a hosszú,cirkalmas mondatokat, használjunk rövid mondatokat, ha autizmussal élő emberekkel beszélgetünk.
Hagyjunk elég időt a reakciókra, hogy az elmondottakat jól megértsék és válaszolhassanak.

Milyen problémák vannak a társas kapcsolatokban?
-nem, vagy nehezen követik az íratlan társadalmi szabályokat, például  túlközel állnak a másik emberhez
-nehezen ismerik fel ,vagy nehezen értik meg más emberek problémáit, zért úgy tünhet,hogy érzéketlenek
-nehezen kötnek barátságokat,szerelmet nehezen találnak, miközben szeretnének kapcsolatba kerülni a más emberekkel
-furcsának vagy oda nem illőnek tűnhet a viselkedésük, mivel nehézséget jelenthet számukra,hogy pontosan kifejezzék érzelmeiket vagy szükségleteiket

Hogyan jelentkeznek a szociális képzeletbeli nehézségek?
-nem szívesen játszanak szerepjátékokat
-nem biztos, hogy észreveszik a veszélyt jelentő  helyzeteket
-nem kedvelik a változásokat
-nehezen boldogulnak ismeretlen helyen vagy helyzetekben

